CELEX: 32016R0238
Language: bg
Date: 2016-02-19 00:00:00
Title: Регламент (ЕС) 2016/238 на Комисията от 19 февруари 2016 година за изменение на Регламент (ЕС) № 579/2014 относно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море (Текст от значение за ЕИП)

20.2.2016   
            
            
               BG
            
            
               Официален вестник на Европейския съюз
            
            
               L 45/1
            
         РЕГЛАМЕНТ (ЕС) 2016/238 НА КОМИСИЯТА
   от 19 февруари 2016 година
   за изменение на Регламент (ЕС) № 579/2014 относно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1), и по-специално член 13, параграф 2 от него,
   като има предвид, че:
   
               (1)
            
            
               В Регламент (ЕС) № 579/2014 на Комисията (2) се предвижда дерогация от глава IV, точка 4 от приложение II към Регламент (ЕО) № 852/2004 по отношение на превоза с морски съдове на течни масла и мазнини („масла и мазнини“), които са предназначени или е вероятно да бъдат използвани за консумация от човека при определени условия.
            
         
               (2)
            
            
               Тези условия се отнасят до оборудването и практиките, използвани при морския транспорт, както и до критериите по отношение на веществата, които се транспортират в морски съдове като предходни товари. Веществата, които отговарят на тези критерии, са изброени в приложението към Регламент (ЕС) № 579/2014 (Списък на допустимите предходни товари).
            
         
               (3)
            
            
               В списъка на допустимите предходни товари комбинираното вписване за „разтвор на амониев нитрат и разтвор на калциев нитрат (CN-9) и неговата двойна сол“ не описва по подходящ начин товара и това води до объркване сред чартьорите. Поради това списъкът на допустимите предходни товари следва да бъде изменен, за да включва другите форми на калциев нитрат, сред които калциев амониев нитрат, калциев (II) нитрат дехидрат и калциев нитрат тетрахидрат. Всички тези форми имат идентичен профил на опасност и се различават само по количеството кристална вода, което се съдържа в молекулите им.
            
         
               (4)
            
            
               На своето 68-о пленарно заседание (3) Експертна група по замърсителите в хранителната верига към Европейския орган за безопасност на храните (ЕОБХ) потвърди, че тези форми на разтвор на калциев нитрат се различават единствено по хидратното си число и заключи, че тяхното наличие не влияе върху токсикологичните свойства и химична активност в сравнение с веществата, първоначално включени в комбинираното вписване.
            
         
               (5)
            
            
               Поради това е целесъобразно да се измени списъкът на допустимите предходни товари, съдържащ се в приложението към Регламент (ЕС) № 579/2014.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 579/2014 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 139, 30.4.2004 г., стр. 1.
   
      (2)  Регламент (ЕС) № 579/2014 на Комисията от 28 май 2014 г. oтносно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море (ОВ L 160, 29.5.2014 г., стр. 14).
   
      (3)  Протоколът от 68-ото пленарно заседание на Експертната група по замърсителите в хранителната верига (EFSA/CONTAM/2330) може да бъде намерен на адрес: http://www.efsa.europa.eu/en/events/event/141125b-m.pdf
   
      ПРИЛОЖЕНИЕ
      Приложението към Регламент (ЕС) № 579/2014 се изменя, както следва:
      
                  1)
               
               
                  На ред 12 комбинираното вписване за „разтвор на амониев нитрат и разтвор на калциев нитрат (CN-9) и неговата двойна сол“ се заменя със следните отделни вписвания:
                  
                              „Разтвор на амониев нитрат
                           
                           
                              6484-52-2
                           
                        
                              Калциев амониев нитрат
                           
                           
                              15245-12-2“
                           
                        
            
                  2)
               
               
                  Следните вписвания се вмъкват под ред 13 (вписване за „разтвор на калциев хлорид“):
                  
                              „Калциев нитрат
                           
                           
                              10124-37-5
                           
                        
                              Калциев (II) нитрат дехидрат
                           
                           
                              35054-52-5
                           
                        
                              Калциев нитрат тетрахидрат
                           
                           
                              13477-34-4“